جاناں ملک

جاناں ملک (ولادت: 26 اپریل 1974ء) ایک پاکستانی اداکارہ اور ماڈل ہیں جو ٹیلی ویژن سیریل میں نظر آتی ہیں۔ جاناں ملک کو جاناں یا جانا کے نام سے بھی جانا جاتا ہے۔ جاناں ملک جیو کہانی پر نشر ہونے والی سیریز ناگن میں پاشی نامی معاون کردار ادا کرنے کے لیے مشہور ہیں۔ وہ پاکستان کے مختلف چینلوں کے کئی ڈراموں میں کردار ادا کر چکی ہیں۔ جاناں ملک نے ڈرامے مر جائیں بهی تو کیا، پارلر والی لڑکی اور ایک تمنا لاحاصل سی میں کام کیا ہے۔ وہ ڈراما اعتراف میں مرکزی کردار ادا کرنے کے لیے مشہور ہیں۔ جاناں ملک کئی فلموں جیسے 1998ء کی محافظ اور زور میں بهی نمودار ہوئی ہیں۔

 ذاتی زندگی 
جاناں ملک 26 اپریل 1974ء کو پاکستان کے شہر لاہور میں پیدا ہوئیں۔

جاناں ملک کی شادی 2 ستمبر 2016ء کو اداکار اور گلوکار نعمان جاوید سے ہوئی تھی۔ دونوں نے مارچ 2017ء میں طلاق لے لی۔

 پیشہ وارانہ زندگی 
جاناں ملک جب وہ تیرہ سال کی تھیں تب انھوں نے اپنے کیریئر کا آغاز بطور اداکارہ پی ٹی وی سے شروع کیا۔ انھوں نے پی ٹی وی ہوم پر نشر ہونے والا سیریل ریزگار سے فلمی دنیا قدم رکھا۔ اس کے بعد جاناں ملک میگھ ملہار میں نظر آئیں اور پھر پی ٹی وی میں بچوں کے میوزیکل شو آنگن آنگن تارے میں کام کیا۔ جاناں ملک 1998ء میں ندیم بیگ اور سعود کے ساتھ اردو زبان کی ایک فلم محافظ میں بھی نظر آئیں۔ انھوں نے 2011ء میں اے آر وائی ڈیجیٹل پر نشر ہونے والا سیریل اعتراف میں مرکزی کردار ادا کیا تھا۔ جاناں ملک نے 2017ء سے 2019ء تک، جیو کہانی کی سیریز ناگن میں اداکاری کی، یہ سیریز کافی مقبول تھی۔

 بیکنگ کیریئر 

جاناں ملک نے اداکاری کے کیریئر میں اچھی کارکردگی کا مظاہرہ کرنے کے بعد، اداکاری سے علیحدگی اختیار کرنے اور بیکری کی طرف جانے کا فیصلہ کیا ہے۔ جاناں کو بچپن سے ہی بیکنگ کا شوق تھا۔جاناں ملک تفریح ​​کے لیے بیک کرتی ہے، ان کے گھر والے اور دوست احباب ان کی بیکنگ اور کھانا پکانے کی مہارت کی ہمیشہ تعریف کرتے ہیں۔ جاناں ملک نے 2019 میں "سپائی بیک" کے نام سے اپنی آن لائن بیکری شروع کی اور زبردست جواب ملا۔ اس کے بعد جاناں ملک نے لاہور کے ایک کوکنگ اسکول سے ڈپلوما مکمل کیا۔

 فلمو گرافی 

 فلم 
 محافظ 1998ء
 زور 1998ء

 ٹی وی 
 ریزگار
 میگه ملہار
 آنگن آنگن تارے
 ان بیان ایبل
 ابن آدم
 اعتراف
 کس دن میرا ویا ہووے گا 1
 جو چلے تو جان سے گذر گئے
 قصہ چار درویش
 میرے حضور
 جہیز
 ٹوپی ڈراما
 کس دن میرا ویا ہووے گا
 مر جائیں بهی تو کیا
 اک تمنا لاحاصل سی
 ناگن

 حوالہ جات 

زمرہ:1974ء کی پیدائشیں
زمرہ:اردو سنیما میں اداکارائیں
زمرہ:اکیسویں صدی کی پاکستانی اداکارائیں
زمرہ:بقید حیات شخصیات
زمرہ:بیسویں صدی کی پاکستانی اداکارائیں
زمرہ:پاکستانی فلمی اداکارائیں
زمرہ:پاکستانی ٹیلی ویژن اداکارائیں
زمرہ:کشمیری نژاد پاکستانی شخصیات
زمرہ:لاہور کی اداکارائیں
زمرہ:لاہوری شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:1984ء کی پیدائشیں
زمرہ:26 اپریل کی پیدائشیں